CELEX: 62008CO0055
Language: da
Date: 2010-02-25 00:00:00
Title: Kendelse afsagt af Domstolen (Ottende Afdeling) den 25. februar 2010.#Santa Casa da Misericórdia de Lisboa mod Liga Portuguesa de Futebol Profissional, Bwin International Ltd og Betandwin.Com Interactive Entertainment AG.#Anmodning om præjudiciel afgørelse: Tribunal Judicial da Comarca do Porto - Portugal.#Præjudicielle sager - Afvisning.#Sag C-55/08.

Domstolens kendelse (Ottende Afdeling) af 25. februar 2010 – Santa Casa da Misericórdia de Lisboa mod Liga Portuguesa de Futebol
            Profissional m.fl.
      (Sag C-55/08)
      »Præjudiciel forelæggelse – afvisning«
      Præjudicielle spørgsmål – formaliteten – spørgsmål forelagt uden tilstrækkelige præciseringer med hensyn til den faktiske og retlige sammenhæng (Art. 234 EF; statutten
         for Domstolen, art. 23) (jf. præmis 14-16)
      
      Angående
      
         
               Anmodning om præjudiciel afgørelse – Tribunal Judicial da Comarca do Porto – fortolkning af artikel 43 EF, 49 EF og 56 EF
                  – national lovgivning, hvorefter retten til at drive hasardspil og lotterier udelukkende er forbeholdt et bestemt organ, og
                  hvorefter organisering, foranstaltning og modtagelse, herunder via internettet, af væddemål om sportsbegivenheder anses for
                  en forbrydelse – forbud nedlagt over for en virksomhed, der driver online-virksomhed med væddemål og lotterier, og som har
                  sit hjemsted i en anden medlemsstat, mod at foranstalte, organisere og drive disse væddemål og lotterier via internettet og
                  at stille gevinsternes værdi til rådighed for vinderne
               
            Konklusion
      Den af Tribunal Judicial da Comarca do Porto (Portugal) ved afgørelse af 19. december 2007 indgivne anmodning om præjudiciel
         afgørelse afvises.